Diari Oficial de la Generalitat Valenciana


Sumari del DOGV 9829, del 16-04-2024 (2024/2864)

RESOLUCIÓ de 28 de març de 2024, de la Conselleria d'Educació, Universitats i Ocupació, per la qual es modifica l'autorització del centre privat d'Educació Infantil de primer cicle Pequeño Mundo, d'Alacant.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9829

Data del DOGV
:   16-04-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/2864


Data del document
:   28-03-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació
    * centre d'ensenyament

RESOLUCIÓ de 28 de març de 2024, de la Conselleria d'Educació, Universitats i Ocupació, per la qual es modifica l'autorització del centre privat d'Educació Infantil de primer cicle Pequeño Mundo, d'Alacant. [2024/2864]  
Antecedents de fet  
  
Primer. La titularitat del centre privat d'Educació Infantil de primer cicle Pequeño Mundo, codi de centre 17944286, de la localitat d'Alacant, sol·licita la modificació de l'autorització per canvi d'ús de les seues unitats d'Educació Infantil de primer cicle.  
  
Segon. La Direcció General d'Ordenació i Centres Docents va emetre informe favorable de data 19 de maig de 2009, sobre l'adequació de les instal·lacions proposades quant a espais educatius, segons la normativa aplicable, conforme a l'informe favorable del Servici de Projectes i Construccions Educatives de data 13 de maig de 2002, que va donar origen a l'última autorització definitiva del centre privat d'educació infantil de primer cicle Pequeño Mundo.  
  
Tercer. Vist l'Informe complementari del Servici d'Infraestructures Educatives de data 12 de març de 2024.  
  
Quart. La titularitat presenta declaració responsable de no haver realitzat obres en el centre des de l'obtenció de l'última autorització definitiva, per la qual cosa la modificació del tram d'edats de les unitats no suposa una alteració de les dimensions dels espais, exceptuades les obres menors de reparació o manteniment.  
  
Fonaments de dret  
  
Primer. L'òrgan competent per a dictar la present resolució és la Conselleria d'Educació, Universitats i Ocupació, segons l'article 4 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació. Mitjançant la Resolució de 13 d'abril de 2022, es delega esta competència en la Secretaria Autonòmica d'Educació.  
  
Segon. Vista l'especial configuració dels centres de primer cicle d'Educació Infantil que posseïxen aules versàtils que poden abastar diferents trams d'edat, en relació amb el nombre de llocs escolars, i atesa la normativa aplicable per a les sol·licituds de canvi amb caràcter definitiu dels trams d'edat a les aules autoritzades en els centres d'Educació Infantil de primer cicle.  
  
Tercer. La composició ara sol·licitada per tram d'edat, que es pot autoritzar, queda reflectida en l'informe complementari del Servici d'Infraestructures Educatives de data 12 de març de 2024, referent al centre privat d'Educació Infantil de primer cicle Pequeño Mundo.  
  
Vistos els antecedents de fet i considerats els fonaments de dret, resolc:  
  
Primer  
Modificar l'autorització del següent centre ateses les característiques, ensenyaments i capacitat màxima que s'assenyalen a continuació:  
  
Codi de centre: 00306701.  
Denominació genèrica del centre: centre privat d'Educació Infantil de primer cicle.  
Denominació específica del centre: Pequeño Mundo.  
Titularitat: Debora Fernández Pastor.  
Domicili: carrer Recadero de Los Ríos, número 14.  
Localitat: Alacant.  
Província: Alacant.  
Modificació que s'autoritza:  
Canvi d'ús de les unitats autoritzades d'Educació Infantil de primer cicle, de manera que el centre queda configurat, íntegrament, amb la següent composició:  
4 unitats d'Educació Infantil de primer cicle, distribuïdes així:  
- 1 unitat per a alumnat de 0-2 anys, amb 8 llocs escolars.  
- 3 unitats per a alumnat de 1-3 anys, amb 13 llocs escolars cadascuna.  
  
Segon  
La present resolució tindrà efectes acadèmics a partir de l'inici del curs escolar 2024/2025.  
La present autorització donarà lloc a les corresponents inscripcions en el Registre de centres docents de la Comunitat Valenciana.  
De conformitat amb el que establixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa-administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
Per a les persones interessades que no siguen objecte de notificació, els terminis començaran a comptar de l'endemà de la publicació en el Diari Oficial de la Generalitat Valenciana.  
  
València, 28 de març de 2024.- El secretari autonòmic d'Educació: Daniel McEvoy Bravo.